Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2021/C 93/09)

Denne offentliggørelse giver ret til at gøre indsigelse mod ansøgningen jf. artikel 98 i Europa-Parlamentets og Rådets forordning (EU) nr. 1308/2013 (1) senest to måneder efter datoen for offentliggørelsen.

ANSØGNING OM ÆNDRING AF PRODUKTSPECIFIKATION

»Iaşi«

PDO-RO-A0139-AM01

Ansøgningsdato: 12.12.2014

1. Regler, der finder anvendelse på ændringen

Artikel 105 i forordning (EU) nr. 1308/2013 — væsentlig ændring

2. Beskrivelse af og begrundelse for ændringen

2.1. Udvidelse af det afgrænsede geografiske område for oprindelsesbetegnelsen, hvorved produktionsområdet udvides

Beskrivelse og begrundelse

I distriktet Iași er der afgrænsede geografiske områder tilplantet med vin i kommunerne Probota, Țigănași, Andrieșeni, Bivolari, Trifești og Roșcani i nærheden af, dvs. 10-40 km øst, sydøst og nordøst for, kommunen Iași, som er en del af det afgrænsede geografiske område for den beskyttede oprindelsesbetegnelse Iași. Disse områder har samme landbrugsjordbunds- og klimaforhold som i Iași-området, hvor der produceres kvalitetsvine med den beskyttede oprindelsesbetegnelse Iași.

På grund af disse områders identiske klimatiske og geologiske forhold skal de medtages i området med den beskyttede oprindelsesbetegnelse Iași, således at vinbedrifter i disse områder kan producere vin med de typiske og autentiske kendetegn for parceller i produktionsområdet for den beskyttede oprindelsesbetegnelse Iași.

Det fuldstændige og præcise afgrænsede område vil være:

Underbetegnelsen Copou:

— Byen Iași, distriktet Copou

— Kommunen Aroneanu, landsbyerne Aroneanu, Șorogari, Aldei og Dorobanț

— Kommunen Rediu, landsbyerne Rediu, Breazu, Tăutești og Horlești

— Kommunen Movileni, landsbyerne Movileni, Potângeni og Iepureni.

Underbetegnelsen Bucium:

— Byen Iași, distriktet Bucium

— Kommunen Tomești, landsbyerne Tomești, Goruni, Chicerea og Vlădiceni

— Kommunen Bârnova, landsbyerne Pietrăria, Cercu, Vișan og Pǎun

— Kommunen Ciurea, landsbyerne Ciurea og Hlincea.

Underbetegnelsen Uricani:

— Kommunen Miroslava, landsbyerne Uricani, Miroslava, Vorovești, Balciu, Brătuleni og Cornești

— Kommunen Horlești, landsbyerne Horlești og Bogdănești

— Kommunen Valea Lupului, landsbyen Valea Lupului

— Kommunen Leţcani, landsbyen Leţcani

— Kommunen Dumești, landsbyen Dumești

— Byen Podu Iloaiei.

Underbetegnelsen Probota:

— Kommunen Probota, landsbyerne Probota og Perieni

— Kommunen Ţigănaşi, landsbyerne Țigănași, Cârniceni, Stejării og Mihail Kogălniceanu

— Kommunen Bivolari, landsbyerne Bivolari, Soloneț, Traian, Buruienești og Tabăra

— Kommunen Andrieşeni, landsbyerne Andrieșeni, Glăvănești, Fântânele og Spineni

— Kommunen Trifeşti, landsbyen Trifești

— Kommunen Roşcani, landsbyerne Roșcani og Rădeni. Ændringen vedrører kapitel III i produktionsspecifikationen og afsnit 1.6 i enhedsdokumentet.

2.2. Indførelse af nye druesorter til vinfremstilling som godkendte hovedsorter

Beskrivelse og begrundelse

Vinsorterne Riesling de Rhin, Golia, Tămâioasă românească, Șarba, Busuioacă de Bohotin og Arcaș er føjet til listen over godkendte hovedsorter. Med tilføjelsen af disse bevares kvaliteten og de særlige kendetegn ved de vine, der er fremstillet med den beskyttede oprindelsesbetegnelse Iași.

Nogle af de klimatiske karakteristika i Iași-området såsom druernes modning, der begynder i august og fortsætter langsomt indtil udgangen af september, hvor de er let overmodne, sideløbende med udviklingen af ædel råddenskab er gunstige for sorterne Riesling de Rhin, Tămâioasă românească og Șarba, som akkumulerer 195-210 g sukker pr. liter (i slutningen af september) og i forbindelse med overmodning endda op til 230 g/l. Disse detaljer, som er særegne for området, betyder, at især de unge vine ofte har friske aromaer af grønne æbler, grapefrugt, fersken og den livlighed, der følger med et relativt højt syreindhold. Placeringen af de sydvendte skråninger med langsom soleksponering og middel frugtbarhed resulterer i fuld modning af de aromatiske sorter, navnlig Busuioacă de Bohotin, som kan akkumulere 185-200 g sukker pr. liter uden kraftig overmodning med øget tilpasningsevne til forholdene i området.

Afsnit 1.7 i enhedsdokumentet og kapitel IV i produktspecifikationen ændres.

2.3. Angivelse af udbyttet fra vinstokke og af vin fra nye druesorter til vinfremstilling

Beskrivelse og begrundelse

På grund af indførelsen af nye druesorter til vinfremstilling er de maksimale udbytter fra vinstokke og af vin for de sorter, der er ansøgt om at medtage under den beskyttede oprindelsesbetegnelse Iași, også anført i produktspecifikationen.

Afsnit 1.5.2 i enhedsdokumentet og kapitel V i produktspecifikationen ændres.

2.4. Angivelse af detaljer om menneskelige faktorer

Beskrivelse og begrundelse

For at sikre, at den gældende lovgivning for en BOB overholdes, skal der tilføjes oplysninger om de menneskelige faktorer, der påvirker de særlige kendetegn ved vine, der er fremstillet med den beskyttede oprindelsesbetegnelse Iași.

I forbindelse med visse vindyrkningsmetoder udføres der aktiviteter/opgaver i vækstperioden (enkelt Guyot-beskæring/dobbelt Guyot-beskæring/enkelt kordon-beskæring, udvælgelse af en halvhøj beskæringsmetode og fjernelse af skud fra ranken). Aktiviteter og opgaver i vækstperioden skaber balance mellem bladmasse og druemængder for at give druerne mulighed for at udvikle et højt sukkerindhold og opretholde et højt syreindhold (ved at reducere bladarealet reduceres omdannelsen af syrer ved varme og lys).

Den optimale høsttid bestemmes på grundlag af druesorten og druernes modenhed med henblik på at opnå balance mellem syreindhold, sukkerindhold og aromaer.

Mosten klares ved flotation, hvilket gør det muligt kontinuerligt at klare og stabilisere store mængder most, da reduktion af indholdet af faste stoffer og fenolforbindelser er et af hovedmålene for mostens endelige kvalitet. Der tilsættes udvalgt gær til den friske most, inden alkoholgæringen påbegyndes, og der tilsættes gæringsaktivatorer, som aktiverer og regulerer alkoholgæringen og eftergæringen.

Ved at anvende enzymer under afdrypningen/presningen kan pigmenterede stoffer og garvesyrer hurtigt ekstraheres, når der er tale om rødvin, og ekstraktionen af aromastoffer kan forbedres for aromatiske druer.

Enzymer, der tilsættes til blandingen af presserester og most af Fetească neagră eller Cabernet Sauvignon, nedbryder pektin- og celluloseforbindelserne i cellevæggene, hvilket forbedrer ekstraktionen af pigmenterede stoffer.

Enzymer, der tilsættes til blandingen af presserester og most af druesorterne Muscat Ottonel, Busuioacă de Bohotin og Traminer roz, nedbryder pektin- og celluloseforbindelserne i cellevæggene, hvilket forbedrer ekstraktionen af aromastoffer. Visse enzymer anvendes også til at frigive aromastoffer, når der er tale om vin, som er fremstillet af overmodne eller mugne druer.

Afsnit 1.8 i enhedsdokumentet og kapitel II i produktspecifikationen ændres.

ENHEDSDOKUMENT

1. Produktets betegnelse

Iaşi

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Analytiske og organoleptiske egenskaber — hvidvine/rosévine

Hvidvinene er strågule eller intenst gule, gule med et grønt skær, lysegule eller citrongule, og rosévinene har nuancer, der går fra lyserød til farven af skrællen på løg. De har intense aromaer af grønne citrusfrugter og hyldeblomst, rosenblade, basilikumblomst, grapefrugt og antydninger af markblomster. Efter kort tids modning har de også anstrøg af nyslået hø og honning.

Med hensyn til smagen er hvidvinene fyldige, og de bliver lettere æteriske, når de modner, med nuancer af grønne æbler, grapefrugt, fersken, honning og nyslået græs og med stor friskhed, når de er unge, med en blomsteragtig karakter og undertiden moderat syrlighed, frugtige med en behagelig mineralsk eftersmag samt noter af citrus og græs, der gør dem livlige.

Generelle analytiske egenskaber Totalt alkoholindhold, maksimum (% vol.) 15,00 Virkeligt alkoholindhold, minimum (% vol.) 11 Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) 25 Totalt indhold af svovldioxid, maksimum (milligram pr. liter) 250

Analytiske og organoleptiske egenskaber – rødvine

Rødvinene er rødbrune, intenst purpurrøde, mørkerøde til højrøde eller rubinrøde med en særegen duft af bitre sorte kirsebær og surkirsebær, med sande blomsternoter af urøgede tørrede svesker, aroma af modne røde skovfrugter (ribs, tranebær, brombær, blåbær) med en let smag af vanilje efter modning og en bouquet af blomster, der minder om friske frugter og druer, i starten af modningsprocessen.

Smagen er fløjlsblød uden for megen skarphed, afbalanceret, homogen, lang, urteagtig, med skarpe tanniner, der afbalanceres over tid.

Generelle analytiske egenskaber Totalt alkoholindhold, maksimum (% vol.) 15,00 Virkeligt alkoholindhold, minimum (% vol.) 11 Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) 25 Totalt indhold af svovldioxid, maksimum (milligram pr. liter) 200

5. Vinfremstillingsmetoder

a) Væsentlige ønologiske fremgangsmåder

Ønologiske fremgangsmåder

Dyrkningsmetode

Grøn høst — reduktion af antallet af drueklaser ved modningens begyndelse, når det potentielle udbytte overstiger de maksimumsgrænser, der er tilladt i henhold til specifikationerne.

Kunstvanding er kun tilladt i år med tørke og på betingelse af anmeldelse til ONVPV (det nationale kontor for vinavl og vin), når jordbundens vandindhold i en dybde af 100 cm falder til 50 % af jordfugtighedsintervallet, og under overholdelse af rimelige vandingsnormer (400-600 m3/ha).

b) Maksimumudbytter

— Når druerne er fuldt modne på høsttidspunktet, sorterne Muscat Ottonel, Sauvignon, Pinot gris, Chardonnay, Traminer roz, Golia 9 000 kg druer pr. hektar

— Når druerne er fuldt modne på høsttidspunktet, sorterne Cabernet Sauvignon, Pinot noir, Fetească neagră 9 000 kg druer pr. hektar

— Når druerne er fuldt modne på høsttidspunktet, sorterne Tămâioasă românească, Busuioacă de Bohotin, Arcaş 10 000 kg druer pr. hektar

— Når druerne er fuldt modne på høsttidspunktet, sorterne Merlot, Riesling italian, Fetească albă 11 000 kg druer pr. hektar

— Når druerne er fuldt modne på høsttidspunktet, sorterne Riesling de Rhin, Şarba 12 000 kg druer pr. hektar

— Når druerne er fuldt modne på høsttidspunktet, sorterne Muscat Ottonel, Sauvignon, Pinot gris, Chardonnay, Traminer roz 60 hl pr. hektar

— Når druerne er fuldt modne på høsttidspunktet, sorterne Fetească regală, Aligoté, Băbească neagră 13 000 kg druer pr. hektar

— Når druerne er fuldt modne på høsttidspunktet, sorterne Golia, Cabernet Sauvignon, Pinot noir, Fetească neagră 60 hl pr. hektar

— Når druerne er fuldt modne på høsttidspunktet, sorterne Tămâioasă românească, Busuioacă de Bohotin 68 hl pr. hektar

— Når druerne er fuldt modne på høsttidspunktet, sorterne Merlot, Arcaș, Riesling italian, Fetească albă 72 hl pr. hektar

— Når druerne er fuldt modne på høsttidspunktet, sorterne Riesling de Rhin, Şarba 82 hl pr. hektar

— Når druerne er fuldt modne på høsttidspunktet, sorterne Fetească regală, Aligoté, Băbească neagră 85 hl pr. hektar.

6. Afgrænset geografisk område

Distriktet Iași:

Underbetegnelsen COPOU

— Byen Iași, distriktet Copou

— Kommunen Aroneanu, landsbyerne Aroneanu, Șorogari, Aldei og Dorobanț

— Kommunen Rediu, landsbyerne Rediu, Breazu, Tăutești og Horlești

— Kommunen Movileni, landsbyerne Movileni, Potângeni og Iepureni.

Underbetegnelsen BUCIUM

— Byen Iași, distriktet Bucium

— Kommunen Tomești, landsbyerne Tomești, Goruni, Chicerea og Vlădiceni

— Kommunen Bârnova, landsbyerne Pietrăria, Cercu, Vișan og Pǎun

— Kommunen Ciurea, landsbyerne Ciurea og Hlincea.

Underbetegnelsen URICANI

— Kommunen Miroslava, landsbyerne Uricani, Miroslava, Vorovești, Balciu, Brătuleni og Cornești

— Kommunen Horlești, landsbyerne Horlești og Bogdănești

— Kommunen Valea Lupului, landsbyen Valea Lupului

— Kommunen Lețcani, landsbyen Lețcani

— Kommunen Dumești, landsbyen Dumești

— Byen Podu Iloaiei.

Underbetegnelsen PROBOTA

— Kommunen Probota, landsbyerne Probota og Perieni

— Kommunen Ţigănaşi, landsbyerne Ţigănaşi, Cârniceni, Stejării og Mihail Kogălniceanu

— Kommunen Bivolari, landsbyerne Bivolari, Soloneţ, Traian, Buruieneşti og Tabăra

— Kommunen Andrieşeni, landsbyerne Andrieşeni, Glăvăneşti, Fântânele og Spineni

— Kommunen Trifeşti, landsbyen Trifeşti

— Kommunen Roşcani, landsbyerne Roşcani og Rădeni.

7. Primære druesorter

Aligoté B — Plant de trois, Plant gris, Vert blanc, Troyen blanc

Arcaș N

Busuioacă de Bohotin Rs — Schwarzer Muscat, Muscat fioletovâi, Muscat violet cyperus, Tămâioasă violetă

Băbească neagră N — Grossmuttertraube, Hexentraube, Crăcana, Rară neagră, Căldăruşă, Serecsia

Cabernet Sauvignon N — Petit Vidure, Bourdeos tinto

Chardonnay B — Gentil blanc, Pinot blanc Chardonnay

Fetească albă B — Păsărească albă, Poama fetei, Mädchentraube, Leanyka, Leanka

Fetească neagră N — Schwarze Mädchentraube, Poama fetei neagră, Păsărească neagră, Coada rândunicii

Fetească regală B — Königliche Mädchentraube, Königsast, Kiralyleanka, Dănășană, Galbenă de Ardeal

Golia B

Merlot N — Bigney rouge

Muscat Ottonel B — Muscat Ottonel blanc

Pinot Gris G — Affumé, Grauer Burgunder, Grauburgunder, Grauer Mönch, Pinot cendré, Pinot grigio, Ruländer

Pinot Noir N — Blauer Spätburgunder, Burgund mic, Burgunder roter, Klăvner Morillon Noir

Riesling de Rhin B — Weisser Riesling, White Riesling

Riesling italian B — Olasz Riesling, Olaszriesling, Welschriesling

Sauvignon B — Green Sauvignon

Traminer Rose Rs — Rosetraminer, Savagnin Rose, Gewürztraminer

Tămâioasă românească B — Rumanische Weihrauchtraube, Tamianka

Șarba B

8. Tilknytning til det geografiske område

Tilknytning til det geografiske område

Oplysninger om det geografiske område

Vinmarkerne ligger i den nordøstlige del af det Moldaviske Plateau i kontaktzonen mellem den bakkede moldaviske slette og det centrale Moldaviske Plateau, som afgrænses af Iași-højderyggen. Klimaet er tempereret kontinentalt med ekstreme påvirkninger på grund af placeringen på grænsen mellem det moderate kontinentalklima på det Moldaviske Plateau og det ekstreme kontinentalklima på den moldaviske slette.

Området omfatter vinmarker beliggende i de bakkede dele af Moldova (S-Ø) og på overgangshøjderyggen mod det sydlige Moldaviske Plateau (Repedea Hill) mod floden Prut (i sektoren Tomeşti-Bohotin). Der findes flere vindyrkningscentre i området, f.eks. Copou-Şorogari, Galata, Uricani, Bucium, Comarna og Tomeşti, og mod nord/nordøst, ca. 40 km fra byen Iași, yderligere to centre med gunstige betingelser for dyrkning af sorter til kvalitetsvine som Probota and Plugari.

På vinmarkerne opnås det bedste udbytte på solrige plateauer og vandløbsoplande gennemskåret af bifloder, som, selv om de vender mod nord, beskyttes af luftmasser fra nord eller nordøst og Foehn-effekten fra sydlige og vestlige luftmasser, der strømmer ned fra højplateauet til floderne Bahlui og Prut.

Der ligger også vinmarker i vandløbsoplandene i de dale, der gennemskærer området mellem Iași-højderyggen og det centrale Moldaviske Plateaus nordlige og nordøstlige grænse, bl.a. store vinmarker, der fortsætter langs de bakkede sekundære landområder mellem de to vandløbsoplande.

Produktoplysninger

Hvidvinene har en række forskellige farver fra strågul til gul med et grønt skær, intense aromaer af citrus og grapefrugt, undertiden let blomsteragtige med antydninger af honning, når de er modnet. Med hensyn til smagen er de fyldige og typisk friske, når de er unge, med moderat syrlighed og frugtige og mineralske noter, der gør dem livlige. Moderat modning bevarer sortens friskhed.

Rødvinene har en særegen duft af bitre sorte kirsebær og surkirsebær, urøgede svesker og en let smag af vanilje efter modning. De har antydninger af højrød og overvejende rubinrød med en fløjlsblød smag med en smule skarphed, homogen, med afbalancerede skarpe tanniner, en fuld krop, rund og i særdeleshed med aromaer af modne skovfrugter (ribs, brombær, blåbær).

Menneskelige faktorer

I forbindelse med visse vindyrkningsmetoder udføres der aktiviteter/opgaver i vækstperioden (enkelt Guyot-beskæring/dobbelt Guyot-beskæring/enkelt kordon-beskæring, udvælgelse af en halvhøj beskæringsmetode og fjernelse af skud fra ranken) for at sikre vinenes kvalitet. Aktiviteter og opgaver i vækstperioden skaber balance mellem bladmasse og druemængder for at give mulighed for et højt sukkerindhold og for at opretholde et højt syreindhold i vinene (ved at reducere bladarealet reduceres omdannelsen af syrer ved varme og lys).

Den optimale høsttid bestemmes på grundlag af druesorten og druernes modenhed med henblik på at opnå balance mellem syreindhold, sukkerindhold og aromaer.

Mosten klares ved flotation, hvilket gør det muligt kontinuerligt at klare og stabilisere store mængder most, da reduktion af indholdet af faste stoffer og fenolforbindelser er et af hovedmålene for mostens endelige kvalitet.

Der tilsættes udvalgt gær til den friske most, inden alkoholgæringen påbegyndes, og der tilsættes gæringsaktivatorer, som aktiverer og regulerer alkoholgæringen og eftergæringen.

Ved at anvende forskellige enzymer kan pigmenterede stoffer og tanniner hurtigt ekstraheres, når der er tale om rødvin, og ekstraktionen af aromastoffer kan forbedres for aromatiske druer, som bevares i de producerede vine.

Enzymer, der tilsættes til blandingen af presserester og most af Fetească neagră eller Cabernet Sauvignon, nedbryder pektin- og celluloseforbindelserne i cellevæggene, hvilket forbedrer ekstraktionen af pigmenterede stoffer.

Enzymer, der tilsættes til blandingen af presserester og most af Muscat Ottonel, Busuioacă de Bohotin og Traminer roz, nedbryder pektin- og celluloseforbindelserne i cellevæggene, hvilket forbedrer ekstraktionen af aromastoffer. Der benyttes også enzymer til at frigive aromastoffer, når det drejer sig om vin, der er fremstillet af overmodne eller mugne druer.

Tilknytning til det geografiske område — årsagssammenhæng

På disse vinmarker opnås det bedste udbytte på solrige plateauer og vandløbsoplande gennemskåret af bifloder, som, selv om de vender mod nord, beskyttes af luftmasser fra nord eller nordøst og Foehn-effekten fra sydlige og vestlige luftmasser, der strømmer ned fra højplateauet til floderne Bahlui og Prut.

Der ligger også vinmarker i vandløbsoplandene i de dale, der gennemskærer området mellem Iași-højderyggen og det centrale Moldaviske Plateaus nordlige og nordøstlige grænse, bl.a. store vinmarker, der fortsætter langs de bakkede sekundære landområder mellem de to vandløbsoplande.

Andre steder end i bakkerne ved Bucium er der i Pietrărie og Tomești blevet dyrket druer til fine vine som Aligote, Fetească albă og Muscat Ottonel. De overvejende hjemmehørende druesorter som Fetească albă, Fetească regală og Fetească neagră og sorterne Aligoté, Muscat Ottonel og Merlot giver de vine, der produceres i området med den beskyttede oprindelsesbetegnelse Iași, en særegen egenskab. Særligt bemærkelsesværdig er friskheden af vinene baseret på disse sorter, som skyldes, at vinmarkerne ligger nord for den 45. breddegrad, hvor det ikke bliver varmt nok om sommeren til at påvirke de primære aromaer.

På grund af topografien, som er stærkt fragmenteret af vandløb som Frasin, Perieni og Plopu, langs hvis skråninger der også ligger enkelte vinmarker, og højdeforskellen mellem Prut-Jijia-flodlejerne og de omkringliggende bjergtoppe (en mere sydlig position, der åbner sig op ned mod floderne Prut og Jijia), har vinmarkerne i det centrale Probota et varmere klima og kraftigere sollys.

Området omfatter kambisk chernozem-jord, grå jord, regosol og antropogen jord, hvoraf den kambiske chernozem-jord er mest udbredt og typisk giver vinene et højt syreindhold.

Klimafaktorerne udviser store kontraster mellem årstiderne med barske og forholdsvis tørre vintre, meget varme og ofte tørre somre, forår med moderate temperaturer og nedbørsmængder og milde og overvejende klare efterår. Kombineret med disse faktorer er den høje globale solindstråling, der varierer afhængigt af skråningernes eksponering, og den overordnede termiske balance i vækstsæsonen samt betingelserne for modning af druer i periode V og VI gunstige for produktionen af kvalitetsvine, der bevarer en typisk friskhed, moderat til højt syreindhold, med blomsternoter og afbalancerede tanniner.

9. Vigtige yderligere betingelser

Betingelser for afsætningen

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Mærkningen skal angive vintypen ud fra sukkerindholdet: tør, halvtør, halvsød eller sød.

Hvis navnet på den enkelte vinbedrift eller underbetegnelsen for oprindelse (COPOU, BUCIUM, URICANI, PROBOTA) er anført på etiketten, alt efter hvad der er relevant, må vinene udelukkende stamme fra den angivne oprindelse.

Afhængigt af producenternes ønsker kan en af følgende betegnelser for de enkelte vinmarker tilføjes den beskyttede oprindelsesbetegnelse »Iași«: ARONEANU, REDIU, ŞOROGARI, TOMEŞTI, GORUNI, VLĂDICENI, PIETRĂRIA, VIŞAN, DEALUL DOAMNEI, DOI PERI, MIROSLAVA, URIC, VOROVEŞTI, BALCIU, BRĂTULENI, CORNEŞTI, HORLEŞTI, BOGDĂNEŞTI eller COASTA MORII.

Link til produktspecifikationen

http://onvpv.ro/sites/default/files/caiet_de_sarcini_doc_iasi_modificat_cf_cererii_1326_1335_2014_pentru_notificarea_com_07.01.2020_no_track_changes.pdf.

(1) EUT L 347 af 20.12.2013, s. 671.